Doložka vybraných vplyvov

A.1. Názov materiálu: Návrh na účasť Slovenskej republiky na všeobecnom navýšení kapitálu Medzinárodnej banky pre obnovu a rozvoj
        
Termín začatia a ukončenia PPK: 11. 8. 2010 – 17. 8. 2010
  
A.2. Vplyvy:
 
 	Pozitívne* 	Žiadne*	Negatívne*	
1. Vplyvy na rozpočet verejnej správy
 	 	X 	 	
2. Vplyvy na podnikateľské prostredie – dochádza k zvýšeniu regulačného zaťaženia?	 	       X	 	
3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť	 	       X	 	
4. Vplyvy na životné prostredie	 	X	 	
5. Vplyvy na informatizáciu spoločnosti	 	 X 	 	
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky
 
Finančná účasť Slovenskej republiky na všeobecnom navýšení kapitálu Medzinárodnej banky pre obnovu a rozvoj vo výške 6 217 528 USD bude uhradená zo štátnych finančných aktív v priebehu piatich rokov, t.j. bez dopadu na deficit rozpočtu verejnej správy. V rozpočte verejnej správy na roky 2011 – 2013 je v rámci štátnych finančných aktív rozpočtovaná čiastka 2 mil. EUR v roku 2011 na predmetnú úhradu. Príslušné čiastky na úhradu splatnej časti navýšenia kapitálu za SR budú zahrnuté do rozpočtu verejnej správy v rokoch 2012 až 2015 v rámci štátnych finančných aktív. Celkový upísaný kapitál SR v Medzinárodnej banke pre obnovu a rozvoj bude vykázaný ako oficiálna rozvojová pomoc SR.
 
A.4. Alternatívne riešenia

 
A.5. Stanovisko gestorov 
 
1. Sekcia rozpočtovej politiky Ministerstva financií SR oznamuje, že k predloženému návrhu nemá z hľadiska vplyvu na rozpočet verejnej správy pripomienky a berie na vedomie, že finančná účasť SR na všeobecnom navýšení kapitálu Medzinárodnej banky pre obnovu a rozvoj vo výške 6 217 528 USD bude v priebehu piatich rokov hradená zo štátnych finančných aktív, t. j bez dopadu na deficit rozpočtu verejnej správy. 
 
2. Ministerstvo hospodárstva a výstavby SR súhlasí s predmetnou doložkou vybraných vplyvov na podnikateľské prostredie bez pripomienok.
3. Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k Návrhu na účasť Slovenskej republiky na všeobecnom navýšení kapitálu Medzinárodnej banky pre obnovu a rozvoj.
4. Ministerstvo pôdohospodárstva,  životného prostredia a regionálneho rozvoja SR súhlasí s predkladateľom a vypracovanou doložkou vybraných vplyvov / 4. Vplyvy na životné prostredie / pre predmetný materiál.

5. Ministerstvo financií SR - Sekcia informatizácie spoločnosti súhlasí s predkladateľom, že predmetný materiál nemá vplyv na informatizáciu spoločnosti.